Publication: Magyar Közlöny
Issue: MK-2004-21 (Year: 2004, Number: 21)
Era: 2004-2010
Section: a 20/2004. (II. 27.) FVM rendelethez
Paragraph Index: 250

b) olyan kiegészítõ takarmány esetén, amelyet meghatározott állatfajoknak szántak, és amelyet bármely felhasználó beszerezhet valamely különleges takarmányozási rendszer miatt, feltéve, hogy a következõ anyagok szintje nem haladja meg: — antibiotikumok és hozamfokozók esetén az 1000 mg/kg-ot, hízómarhák esetén a 2000 mg/kg-ot, — kokcidiosztatikumok, antioxidánsok és más állatgyógyászati készítmények esetén a meghatározott maximális mennyiség ötszörösét, — D-vitamin esetén a 200 000 IU/kg-ot. Amennyiben a kiegészítõ takarmányok gyártása során az a) pontot alkalmazták, a b) pontban foglaltak ezzel egyidejûleg nem alkalmazhatók. 22.3. A 22.2. pont alkalmazása esetén a takarmányoknak rendelkezniük kell egy vagy több olyan összetételi jellemzõvel (pl. fehérje vagy ásványi anyag), amely biztosítja, hogy a takarmány-adalékanyagok mennyisége nem haladja meg a teljes értékû takarmányokra meghatározott maximális mennyiséget, és hogy a takarmányt nem használják más állatfajok etetésére.

Source: https://magyarkozlony.hu/hivatalos-lapok/50ffa5371bd67ade8e8b08959aa12136de225c3b/dokumentumok/f23f4f92c4f8dc35e1c0a8f3f93e865a1d7603fe/letoltes